ตลาดไท

ตลาดไท เป็นตลาดกลางสินค้าการเกษตรและอุตสาหกรรมการเกษตร บนพื้นที่ 542 ไร่ ถือเป็นตลาดที่มีขนาดใหญ่ที่สุดในประเทศไทย รวมถึงใหญ่สุดในเอเชียตะวันออกเฉียงใต้ ตั้งอยู่ริมถนนพหลโยธิน กิโลเมตรที่ 42 ในตำบลคลองหนึ่ง อำเภอคลองหลวง จังหวัดปทุมธานี บนพื้นที่ 542 ไร่ ประกอบด้วยตลาดย่อย 21 ตลาด ทั้งตลาดผัก ผลไม้ อาหารสด และดอกไม้ เปิดให้บริการ 24 ชั่วโมง ในแต่ละวันมีรถผักผลไม้และสินค้าเกษตรเข้ามาหมุนเวียนในตลาด 25,000 คัน เพื่อจำหน่ายผักผลไม้สดรวม 12,000 ตัน คิดเป็นมูลค่าเงินหมุนเวียนในตลาดเฉลี่ยวันละ 500–600 ล้านบาท และมีรถพุ่มพวงเข้าไปใช้บริการราว 500 คันต่อวัน

ตลาดไทบริหารจัดการโดย บริษัท ไทย แอ็กโกร เอ็กซเชนจ์ จำกัด ซึ่งเป็นบริษัทหนึ่งของตระกูล ภัทรประสิทธิ์ มีถนอม อังคณะวัฒนา เป็นผู้ก่อตั้งตลาดไท  เริ่มทำการค้าขายเมื่อ พ.ศ. 2538 และเปิดให้บริการอย่างเป็นทางการเมื่อ พ.ศ  2540

อ้างอิง

ไท
หมวดหมู่:บริษัทในจังหวัดปทุมธานี
หมวดหมู่:สิ่งก่อสร้างในอำเภอคลองหลวง